pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งจัดระบบขนส่งสาธารณะให้เพียงพออำนวยความสะดวก การเดินทางของประชาชน ช่วงวันหยุดยาว ก.ค. 65 “คมนาคม” เปิดวิ่งฟรีมอเตอร์เวย์ M6 ระยะทาง 64 กม. รวม 9 วัน
วันอาทิตย์ที่ 10 กรกฎาคม 2565
โฆษกรัฐบาลเผย “นายกฯ” สั่งจัดระบบขนส่งสาธารณะให้เพียงพออํานวยความสะดวก  การเดินทางของประชาชน ช่วงวันหยุดยาว ก.ค. 65  “คมนาคม” เปิดวิ่งฟรีมอเตอร์เวย์ M6 ระยะทาง 64 กม. รวม 9 วัน
โฆษกรัฐบาลเผย “นายกฯ” สั่งจัดระบบขนส่งสาธารณะให้เพียงพออํานวยความสะดวก  การเดินทางของประชาชน ช่วงวันหยุดยาว ก.ค. 65  “คมนาคม” เปิดวิ่งฟรีมอเตอร์เวย์ M6 ระยะทาง 64 กม. รวม 9 วัน
วันนี้ (10 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเผยว่า ในช่วงวันหยุดยาวเดือน ก.ค. 2565 ที่กําลังจะมาถึงนี้ คือวันอาสาฬหบูชาและวันเข้าพรรษา ระหว่างวันที่ 13-17 ก.ค. 2565 และวันเฉลิมพระชนมพรรษาพระบาทสมเด็จพระเจ้าอยู่หัว ระหว่างวันที่ 28-31 ก.ค. 2565 คาดว่าจะมีประชาชนออกเดินทางท่องเที่ยวและเดินทางกลับภูมิลําเนาทั่วประเทศเป็นจํานวนมาก ซึ่งพลเอก ประยุทธ์ จันทร์โอชา นายกรัฐมนตรีสั่งการให้กระทรวงคมนาคมเตรียมการรองรับการเดินทางของประชาชน ย้ําให้ทุกหน่วยงานบูรณาการร่วมกันตามมาตรการอํานวยความสะดวกและความปลอดภัยเพื่อรองรับการเดินทางของประชาชนในช่วงวันหยุดยาวให้ครอบคลุมทั้ง มิติอํานวยความสะดวกในการเดินทาง มิติความปลอดภัยในการเดินทาง และมิติด้านการควบคุมโควิด-19
โฆษกประจําสํานักนายกรัฐมนตรีกล่าวว่า ในช่วงวันหยุดยาวเดือน ก.ค. นี้ จะมีการยกเว้นการจัดเก็บค่าธรรมเนียมทางพิเศษ 3 เส้นทาง ได้แก่ ทางพิเศษศรีรัช อุดรรัถยา และเฉลิมมหานคร ในช่วงวันอาสาฬหบูชาและวันเข้าพรรษา ระหว่างวันที่ 13-14 ก.ค. 2565 และช่วงวันเฉลิมพระชนมพรรษาฯ ในวันที่ 28 ก.ค. 2565 และบริการที่จอดรถฟรี ณ ท่าอากาศยานสุวรรณภูมิ บริเวณลานจอดรถยนต์ระยะยาว โซน C นอกจากนี้ กรมทางหลวงจะเปิดให้บริการทางหลวงระหว่างเมืองหมายเลข 6 (M6) ช่วงสีคิ้ว–ขามทะเลสอ ระยะทาง 64 กิโลเมตร (กม.) โดยให้บริการฟรี ในช่วงวันอาสาฬหบูชาและวันเข้าพรรษา ขาออก วันที่ 13-14 ก.ค. 2565 และขาเข้าวันที่ 15-17 ก.ค. 2565 และช่วงวันเฉลิมพระชนมพรรษาฯ ขาออก วันที่ 28-29 ก.ค. 2565 และขาเข้าวันที่ 30-31 ก.ค. 2565 รวมทั้งหมด 9 วัน ซึ่งจะช่วยอํานวยความสะดวกการเดินทางให้ประชาชน และจะช่วยบรรเทาการจราจรติดขัดบนทางหลวงหมายเลข 2 (ถนนมิตรภาพ) ได้ด้วย ทั้งนี้ นายกรัฐมนตรียังห่วงใยในความปลอดภัยของประชาชน ย้ําให้ตรวจสอบปรับปรุงแก้ไขจุดเสี่ยงต่อการเกิดอุบัติเหตุ เช่น บริเวณจุดกลับรถ ทางแยก ทางโค้ง/ทางลาดชัน และจุดตัดถนนกับรถไฟ/ทางลักผ่าน พร้อมกําชับให้เข้มงวดการบังคับใช้กฎหมาย กํากับดูแลด้านวินัยจราจร รณรงค์ประชาสัมพันธ์ และเน้นการประชาสัมพันธ์ให้ประชาชนทราบถึงแนวทางการป้องกันโควิด-19 โดยเฉพาะการเดินทางในระบบขนส่งสาธารณะ เช่น การสวมหน้ากากอนามัยตลอดเวลาการเดินทาง
“นายกรัฐมนตรีกําชับให้มีการจัดบริการขนส่งสาธารณะทั้งรถโดยสารสาธารณะ รถไฟ เรือโดยสารสาธารณะ และเครื่องบินให้เพียงพอต่อการเดินทาง ไม่ให้มีผู้โดยสารตกค้าง ให้ตรวจความพร้อมระบบขนส่งสาธารณะ พนักงาน และผู้โดยสารอย่างต่อเนื่อง ให้ประชาชนเดินทางด้วยระบบขนส่งสาธารณะได้อย่างสะดวกและปลอดภัยมากที่สุด โดยขอให้เจ้าหน้าที่ที่เกี่ยวข้องทุกคนทําหน้าที่อย่างเต็มที่ พร้อมให้ประชาชนผู้ใช้เส้นทางเดินทางด้วยความระมัดระวัง เพื่อความปลอดภัย ให้ปฏิบัติตามป้ายเตือน ป้ายแนะนํา และคําแนะนําของเจ้าหน้าที่อย่างเคร่งครัด เพื่อให้ทุกคนเดินทางไป-กลับอย่างปลอดภัย และได้ใช้เวลากับครอบครัวอย่างมีความสุขในช่วงวันหยุดยาวที่กําลังจะมาถึงนี้” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-โรงพยาบาลสนามบ้านวิทยาศาสตร์สิรินธร เพื่อคนพิการ
วันจันทร์ที่ 28 มิถุนายน 2564
โรงพยาบาลสนามบ้านวิทยาศาสตร์สิรินธร เพื่อคนพิการ
วันอังคารที่ 1 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดโรงพยาบาลสนามบ้านวิทยาศาสตร์สิรินธร เพื่อดูแลผู้ป่วยพิการที่ติดเชื้อโควิด-19 โดยรองรับได้ 224 เตียง มีสิ่งอํานวยความสะดวกที่เป็นนวัตกรรมทางการแพทย์ช่วยดูแลผู้ป่วย เช่น รถเข็นบังคับระยะไกลเพื่อส่งของให้แก่ผู้ป่วย เครื่องฆ่าเชื้อโรคด้วยแสงยูวีซี เครื่องช่วยสื่อสารสําหรับคนพิการทางการได้ยิน เปลเคลื่อนย้ายผู้ป่วยความดันลบ เป็นต้น โดยมุ่งหวังว่าโรงพยาบาลสนามแห่งนี้จะเป็นโมเดลต้นแบบระดับภูมิภาคในการยกระดับการดูแลผู้พิการ สําหรับผู้พิการที่ติดเชื้อโควิด-19 อายุระหว่าง 15-65 ปี สามารถขอรับความช่วยเหลือได้ที่สายด่วนสาธารณสุข 1668 หรือ สายด่วนคนพิการ 1479 ส่วนผู้พิการทางการได้ยินแจ้งข้อมูลผ่านแอปพลิเคชัน TTRS ได้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​กระทรวงแรงงาน รุกขยายการจ้างงานผู้สูงอายุเพิ่ม สร้างโอกาสการมีงานทำ
วันพุธที่ 8 มิถุนายน 2565
​กระทรวงแรงงาน รุกขยายการจ้างงานผู้สูงอายุเพิ่ม สร้างโอกาสการมีงานทํา
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากการที่ประเทศไทยก้าวเข้าสู่สังคมผู้สูงอายุอย่างสมบูรณ์ รัฐบาลโดยการนําของพล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ตระหนักถึง
ซึ่งกระทรวงแรงงานได้ดําเนินโครงการส่งเสริมการจ้างงานผู้สูงอายุในอาชีพที่เหมาะสมกับวัยและประสบการณ์ ใน 3 กิจกรรม คือ กิจกรรมสานพลังประชารัฐ จัดหางานให้ผู้สูงอายุ (Civil State Project for Elderly) กิจกรรม 1 อําเภอ 1 ภูมิปัญญา และกิจกรรมสร้างโอกาสการมีงานทําให้ผู้สูงอายุเพื่อเพิ่มประสิทธิภาพการบรรจุงาน รวมทั้งการส่งเสริมการประกอบอาชีพอิสระ และพัฒนาต่อยอดผลิตภัณฑ์ สู่ตลาดออนไลน์
“ผู้สูงอายุเป็นทรัพยากรที่สําคัญอย่างยิ่งของสังคมและประเทศชาติ เป็นต้นทุนทางสังคมที่มีค่ามากในฐานะผู้มีประสบการณ์ ซึ่งมีผู้สูงอายุจํานวนมากที่มีศักยภาพและพร้อมที่จะทํางาน ผมจึงได้มอบหมายกรมการจัดหางานเร่งเข้าพบสถานประกอบการภาคเอกชนเพื่อประชาสัมพันธ์ให้เห็นถึงความสําคัญของการจ้างงานผู้สูงอายุ เพื่อให้เกิดการจ้างงานผู้สูงอายุ ขยายโอกาสการมีงานทําให้ผู้สูงอายุ รวมทั้งเชิญชวนนายจ้างให้ประกาศตําแหน่งงานผู้สูงอายุ ผ่านระบบออนไลน์ บนแพลตฟอร์ม “ไทยมีงานทํา” ซึ่งพร้อมให้บริการโดยไม่มีค่าใช้จ่ายทั้งนายจ้างและประชาชน” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน ลงพื้นที่ประชาสัมพันธ์ให้ผู้ประกอบการเห็นถึงความสําคัญของการจ้างงานผู้สูงอายุแล้ว 900 แห่ง ทําให้เกิดการจ้างงานผู้สูงอายุ 649 คน โดยล่าสุดบริษัท เอ็ม บี ซี แลนด์ จํากัด ได้แจ้งความต้องการจ้างงานผู้สูงอายุ ในตําแหน่ง บาริสต้า จํานวน 34 อัตรา เพื่อทํางานที่ร้าน Café Amazon ในพื้นที่กรุงเทพมหานคร และจังหวัดอื่น ๆ ได้แก่ จังหวัดนครศรีธรรมราช สงขลา ภูเก็ต เชียงใหม่ ลพบุรี ขอนแก่น บุรีรัมย์ สกลนคร และอํานาจเจริญ ในส่วนกิจกรรม 1 อําเภอ 1 ภูมิปัญญา มีการจ้างงานผู้สูงอายุมาเป็นวิทยากรแล้ว จํานวน 12 คน ก่อให้เกิดรายได้ จํานวน 201,600 บาท และกิจกรรมสร้างโอกาสการมีงานทําให้ผู้สูงอายุเพื่อเพิ่มประสิทธิภาพการบรรจุงาน มีผู้สูงอายุมาใช้บริการกับกรมการจัดหางานทั้งสิ้น 20 คน ซึ่งทั้งหมดได้รับการบรรจุงานแล้ว สําหรับการส่งเสริมการประกอบอาชีพอิสระ และพัฒนาต่อยอดผลิตภัณฑ์สู่ตลาดออนไลน์ มีการพัฒนาผลผลิตเพื่อสร้างมูลค่ากาแฟโรบัสต้า การทําเสื้อมัดย้อม ผลิตภัณฑ์กระเป๋าจากหนังเทียม ผลิตภัณฑ์จักสานจากไม้ไผ่ และถุงผ้าจากผ้าขาวม้า
รัฐบาลไทย-ข่าวทำเนียบรัฐบาล-กสร. เตือนนายจ้าง หากให้ลูกจ้างทำงานเกี่ยวกับสารเคมี ต้องแจ้งให้ลูกจ้างทราบข้อมูลอันตราย และเข้าใจวิธีการทำงานที่ถูกต้องเพื่อความปลอดภัย
วันจันทร์ที่ 21 มีนาคม 2565
กสร. เตือนนายจ้าง หากให้ลูกจ้างทํางานเกี่ยวกับสารเคมี ต้องแจ้งให้ลูกจ้างทราบข้อมูลอันตราย และเข้าใจวิธีการทํางานที่ถูกต้องเพื่อความปลอดภัย
กรมสวัสดิการและคุ้มครองแรงงาน เตือนนายจ้างต้องแจ้งให้ลูกจ้างที่ทํางานเกี่ยวกับสารเคมีอันตรายทราบและเข้าใจวิธีการในการทํางานที่ถูกต้อง และลูกจ้างต้องปฏิบัติตามคู่มือที่นายจ้างจัดทําให้อย่างเคร่งครัดเพื่อความปลอดภัยและสุขภาพอนามัยที่ดีในการทํางาน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยในความปลอดภัยและสุขภาพอนามัยของลูกจ้างที่ต้องปฏิบัติงานเกี่ยวกับสารเคมีอันตราย เนื่องจากมีความใกล้ชิดกับสารเคมีจนอาจจะเป็นเหตุทําให้ลูกจ้างได้รับอันตราย กรมสวัสดิการและคุ้มครองแรงงานจึงขอให้นายจ้างปฏิบัติตามกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับสารเคมีอันตราย พ.ศ. 2556 ซึ่งกําหนดให้นายจ้างที่ให้ลูกจ้างทํางานเกี่ยวกับสารเคมีอันตรายต้องแจ้งให้ลูกจ้างทราบและเข้าใจวิธีการในการทํางานที่ถูกต้องและปลอดภัย พร้อมทั้งจัดให้มีมาตรการควบคุมลูกจ้างให้ปฏิบัติตามวิธีการดังกล่าว ในการนี้ให้นายจ้างจัดทําคู่มือเกี่ยวกับแนวปฏิบัติและขั้นตอนในการทํางานเกี่ยวกับสารเคมีอันตราย คําแนะนําลูกจ้างเกี่ยวกับการป้องกันอันตราย ความหมายของข้อมูลที่มีบนฉลากและเอกสารข้อมูลความปลอดภัยของสารเคมีอันตรายด้วย ซึ่งหากนายจ้างฝ่าฝืนหรือไม่ปฏิบัติตามกฎกระทรวงดังกล่าวจะมีความผิดโดยมีโทษจําคุกไม่เกิน 1 ปี หรือปรับไม่เกิน 4 แสนบาท หรือทั้งจําทั้งปรับ
อธิบดี กสร. กล่าวเพิ่มเติมว่า ในส่วนของลูกจ้างขอให้ปฏิบัติตามวิธีการทํางานที่ถูกต้องและปลอดภัยตามคู่มือการปฏิบัติงานที่นายจ้างจัดทําขึ้นอย่างเคร่งครัด เพื่อความปลอดภัยและสุขภาพอนามัยที่ดีในการทํางาน หากมีข้อสงสัยสามารถสอบถามได้ที่กองความปลอดภัยแรงงาน โทรศัพท์ 0 2448 9128 - 39 หรือ โทรสายด่วน 1506 กด 3 และ 1546
รัฐบาลไทย-ข่าวทำเนียบรัฐบาล-ดีอีเอส ร่วมประชุมคณะกรรมการวัฒนธรรมแห่งชาติ
วันจันทร์ที่ 6 มิถุนายน 2565
ดีอีเอส ร่วมประชุมคณะกรรมการวัฒนธรรมแห่งชาติ
ดีอีเอส ร่วมประชุมคณะกรรมการวัฒนธรรมแห่งชาติ
เมื่อวันที่ 6 มิถุนายน 2565 พ.ต.อ.อัครพล บุณโยปัษฎัมภ์ ผู้ช่วยปลัดกระทรวงดิจิทัลเพื่อเศรษฐกิจและสังคม เข้าร่วม ประชุมคณะกรรมการวัฒนธรรมแห่งชาติ ผ่านระบบออนไลน์ โดยมี ดร.วิษณุ เครืองาม รองนายกรัฐมนตรีเป็นประธานการประชุมฯ ในการนี้ที่ประชุมได้พิจารณาเรื่อง การถวายพระราชสมัญญาสมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณี พีรยพัฒน รัฐสีมาคุณากรปิยชาติ สยามบรมราชกุมารี เนื่องในโอกาสครบรอบ 70 ปี หอจดหมายเหตุแห่งชาติ (กรมศิลปากร) และเรื่องการนําเสนอ “นาค” เป็นสัตว์ประจําชาติประเภทตํานาน เทพนิยายและความเชื่อ นอกจากนี้ที่ประชุมได้รับรายงานความก้าวหน้าเรื่องที่น่าสนใจ อาทิ ผลการเข้าร่วมการเสวนา “ประเด็นการแต่งตั้งศิลปินแห่งชาติ สาขาทัศน์ศิลป์ (ภาพภ่าย)ประจําปี 2564
********************
รัฐบาลไทย-ข่าวทำเนียบรัฐบาล-“อนุทิน” ห่วงปีนี้ฝุ่น PM 2.5 อาจรุนแรงขึ้น เร่งเฝ้าระวังผลกระทบสุขภาพ ทำระบบรายงานเหตุและสอบสวนโรค
วันพฤหัสบดีที่ 16 ธันวาคม 2564
“อนุทิน” ห่วงปีนี้ฝุ่น PM 2.5 อาจรุนแรงขึ้น เร่งเฝ้าระวังผลกระทบสุขภาพ ทําระบบรายงานเหตุและสอบสวนโรค
รองนายกรัฐมนตรีและรัฐมนตรีว่าการกระทรวงสาธารณสุข ห่วงฝุ่น PM 2.5 อาจรุนแรงกว่าปีก่อนหลังเริ่มผ่อนคลายมาตรการโควิด มีการเดินทาง ประกอบกับความกดอากาศสูงทําให้เกิดฝุ่นสะสม ย้ําประชาชนเช็คสภาพอากาศ สวมหน้ากากป้องกันก่อนออกจากบ้าน
วันนี้ (16 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการควบคุมโรคจากการประกอบอาชีพและโรคจากสิ่งแวดล้อม ครั้งที่ 1/2565 โดยมี นพ.โอภาส การย์กวินพงศ์ อธิบดีกรมควบคุมโรค ผู้แทนจากกระทรวงเกษตรและสหกรณ์กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงอุตสาหกรรม กรมอนามัย สํานักงานประกันสังคม และสํานักงานหลักประกันสุขภาพแห่งชาติ และผู้ทรงคุณวุฒิเข้าร่วมประชุมในรูปแบบออนไซต์และผ่านระบบออนไลน์
นายอนุทินกล่าวว่า วันนี้ที่ประชุมมีวาระสําคัญเรื่องการเตรียมรับมือสภาวะฝุ่นละอองขนาดไม่เกิน 2.5 ไมครอน (PM 2.5) ซึ่งปีนี้คาดการณ์ว่าอาจมีปัญหารุนแรงกว่าปีที่แล้ว เนื่องจากปี 2563 มีการล็อกดาวน์ และมีนโยบายให้คนทํางานที่บ้าน ทําให้การใช้รถลดลง ส่งผลให้ฝุ่นลดลงด้วย ส่วนปีนี้เริ่มเปิดประเทศและผ่อนคลายมาตรการคนกลับมาทํางานและเดินทางสัญจรมากขึ้น ทําให้แหล่งกําเนิดฝุ่นเพิ่มขึ้น
กระทรวงสาธารณสุข ได้มีมาตรการและนโยบายมุ่งเน้นความร่วมมือทุกภาคส่วนอย่างบูรณาการ การเตรียมความพร้อมด้านสาธารณสุข มาตรการต่าง ๆ ทั้ง การป้องกัน การเฝ้าระวังและการควบคุมโรค ไปจนถึงการสื่อสาร แจ้งเตือนประชาชนถึงความเสี่ยงและผลกระทบทางสุขภาพ โดยเฉพาะอย่างยิ่งกลุ่มเสี่ยง ทั้งนี้ฝุ่น PM 2.5 ยังเป็นโรคตามประกาศกระทรวงสาธารณสุข ในกลุ่มโรคจากสิ่งแวดล้อม ภายใต้ พ.ร.บ. ควบคุมโรคจากการประกอบอาชีพฯ โดยคณะกรรมการฯ เห็นควรพิจารณาให้มีแนวทางการเฝ้าระวัง ป้องกัน ควบคุมโรคอย่างเร่งด่วน
นายอนุทินกล่าวต่อว่า ที่ประชุมยังได้เห็นชอบให้จัดทําประกาศกระทรวงสาธารณสุข เรื่อง อาการสําคัญที่เกิดจากหรือเป็นผลเนื่องมาจากฝุ่นละอองขนาดไม่เกิน 2.5 ไมครอน (PM 2.5) ภายใต้กลุ่มโรคที่กําหนดพร้อมกําหนดแนวทางเฝ้าระวังสอบสวนโรค
“ในช่วงสถานการณ์ฝุ่น PM 2.5 ขอให้ประชาชนติดตามสถานการณ์ฝุ่นอย่างใกล้ชิด สวมหน้ากากป้องกันฝุ่น (N95) หรือหน้ากากที่มีแผ่นกรองคาร์บอนทุกครั้งที่ออกจากบ้านหรือไปในพื้นที่เสี่ยง หลีกเลี่ยงกิจกรรมกลางแจ้ง หรือหันมาออกกําลังกายภายในอาคารแทน และร่วมกันช่วยลดฝุ่น PM 2.5 โดยเน้นทํางานที่บ้าน ซึ่งพิสูจน์แล้วว่าประสิทธิภาพการทํางานไม่ลดลง ช่วยลดค่าใช้จ่าย ลดการเดินทางที่ทําให้เกิดฝุ่นละออง และหากต้องมีการเดินทางไปในเส้นทางเดียวกัน หรือใกล้เคียงกันควรร่วมโดยสารไปด้วยกัน พร้อมทั้งตรวจเช็คสภาพเครื่องยนต์ ไม่เผาขยะ เผาป่า หรือพืชผลทางการเกษตร” นายอนุทินกล่าว
นอกจากนี้ ที่ประชุมยังพิจารณาเห็นชอบอนุบัญญัติภายใต้ พ.ร.บ.ควบคุมโรคจากการประกอบอาชีพฯ อีก 2 ฉบับ คือ 1.(ร่าง) ประกาศกระทรวงสาธารณสุข เรื่องการแจ้งข้อมูลที่จําเป็นเกี่ยวกับการเฝ้าระวัง การป้องกัน และการควบคุมโรคจากการประกอบอาชีพแก่ลูกจ้าง พ.ศ. ... และ 2.(ร่าง) ประกาศกระทรวงสาธารณสุข เรื่องการเปิดเผยข้อมูลส่วนบุคคลตาม พ.ร.บ.ควบคุมโรคจากการประกอบอาชีพและโรคจากสิ่งแวดล้อม พ.ศ. 2562 พ.ศ. ...
*********************************** 16 ธันวาคม
รัฐบาลไทย-ข่าวทำเนียบรัฐบาล-PM chairs 2/2021 permanent-secretary level meeting
วันจันทร์ที่ 20 กันยายน 2564
PM chairs 2/2021 permanent-secretary level meeting
PM chairs 2/2021 permanent-secretary level meeting
September 20, 2021, at 09.30 hrs, at Bhakdi Bodin Building, Government House, Prime Minister and Defense Minister Gen. Prayut Chan-o-cha presided over the 2/2021 meeting of permanent secretaries and chiefs of ministry-level agencies and equivalent officials via a videoconference. Government Spokesperson Thanakorn Wangboonkongchana disclosed gist of the meeting as follows:
According to the Prime Minister, the meeting of permanent secretaries and chiefs of ministry-level agencies and equivalent officials would be a good opportunity to discuss and exchange views on problems and problem solutions, as well as integrative operation of all sectors, both central and local agencies. Despite the fact that the COVID-19 situation starts to ease down, the Government continues to implement assistance and relief measures, and allocate additional budget to tackle both economic and social impacts as a result of the COVID-19 pandemic.
The Prime Minister instructed permanent secretaries and chiefs of ministry-level agencies and equivalent officials to adhere to the following 3 principles in working: 1) Hardware: various structure, ideas, policies, functional-base and agenda-base; 2) Software: additional tasks and assignments, problem solving (e.g., law amendment), new innovations and initiatives; and 3) human resource development for the post-COVID-19 New Normal to promote resilience in living with COVID, and to lead the country out of the crisis.
The Prime Minister also emphasized the need for government officials to fine-tune their perspectives and working principles in line with the New Normal. They should be the “leader for change” through adopting innovations in their work to promote “open and connected” public sector in accordance with the 20-Year National Strategic Plan.
With regard to overall water management plan, the Government strives to solve problems and undertake water management in a systematic and continuous manner, be it, water drainage and containment system, management of major river basins, consumption water management, prevention of flood and drought, etc. Under the Government’s policy, Office of National Water Resources (ONWR) ’s adoption of satellite technology and imagery in water resources management has reduced losses and enhance data analytics.
The Prime Minister also assigned Ministry of Interior, Ministry of Defense, ONWR, and other concerned agencies to work in an integrative manner in preparing against possible floods, especially acquisition of necessary equipment to prevent flood and inundation over major areas and buildings, i.e., hospitals, public and business buildings, and housing areas.
Toward the end of the meeting, the Prime Minister took a group photo with 10 permanent secretaries and chiefs of ministry-level agencies and equivalent officials who are going to retire at the end of this month.
รัฐบาลไทย-ข่าวทำเนียบรัฐบาล-ที่ปรึกษารัฐมนตรีว่าการกระทรวงอุตสาหกรรม เยี่ยมชมการพัฒนาผลิตภัณฑ์พืชกัญชงสู่เชิงพาณิชย์ เพื่อสร้างมูลค่าเพิ่มให้แก่พืชกัญชงไทย
วันจันทร์ที่ 15 สิงหาคม 2565
ที่ปรึกษารัฐมนตรีว่าการกระทรวงอุตสาหกรรม เยี่ยมชมการพัฒนาผลิตภัณฑ์พืชกัญชงสู่เชิงพาณิชย์ เพื่อสร้างมูลค่าเพิ่มให้แก่พืชกัญชงไทย
ที่ปรึกษารัฐมนตรีว่าการกระทรวงอุตสาหกรรม เยี่ยมชมการพัฒนาผลิตภัณฑ์พืชกัญชงสู่เชิงพาณิชย์ เพื่อสร้างมูลค่าเพิ่มให้แก่พืชกัญชงไทย
วันนี้ (15 สิงหาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม และคุณนาตยา สีทับทิม ผู้เชี่ยวชาญด้านการกําหนดมาตรฐาน สํานักงานมาตรฐานผลิตภัณฑ์อุตสาหกรรม ลงพื้นที่ตรวจเยี่ยมและติดตามการดําเนินงานเกี่ยวกับการพัฒนาและแปรรูปพืชกัญชงให้เป็นผลิตภัณฑ์อุตสาหกรรม ณ ห้องประชุมอาคารต้นกล้า ศูนย์ปฏิรูปอุตสาหกรรมดีพร้อม (ITC DIPROM) กรมส่งเสริมอุตสาหกรรม หรือ DIPROM โดยมีนายวิจักขณ์ รัตนสุวรรณ ผู้อํานวยการกองพัฒนานวัตกรรมและเทคโนโลยีอุตสาหกรรม พร้อมด้วยนายกิตติโชติ ศุภกําเนิด วิศวกรชํานาญการพิเศษ รักษาการในตําแหน่งวิศวกรเชี่ยวชาญ และทีมงานดีพร้อม ร่วมกับนายคงศักดิ์ ดอกบัว ผู้อํานวยการฝ่ายข้อมูลและวิจัยตลาดอุตสาหกรรมพลาสติก และนายฉัตรชัย มีโภคา ผู้อํานวยการฝ่ายบริหารกลยุทธ์อุตสาหกรรม พร้อมเจ้าหน้าที่สถาบันพลาสติก ให้การต้อนรับ
การลงพื้นที่และเยี่ยมชมในครั้งนี้ มีวัตถุประสงค์เพื่อติดตามการดําเนินงานการขับเคลื่อนอุตสาหกรรมพืชกัญชงออกสู่เชิงพาณิชย์ เพื่อส่งเสริมและผลักดันการสร้างมูลค่าเพิ่มให้แก่ผลิตภัณฑ์ที่เกี่ยวข้องกับพืชกัญชงไทย ให้เกิดเป็นรูปธรรม โดยสถาบันพลาสติกได้นําเสนอผลการดําเนินงานที่ผ่านมา เกี่ยวกับพืชกัญชงที่ได้ดําเนินการร่วมกับหน่วยงานต่างๆ
จากนั้น คณะที่ปรึกษารัฐมนตรีว่าการกระทรวงอุตสาหกรรม ลงพื้นที่เยี่ยมชมศูนย์ปฎิรูปอุตสาหกรรมดีพร้อม อาคารต้นคิด อาคารปฏิบัติการ A (อาคารการเรียนรู้ระบบออโตเมชั่น) และ B (อาคารปฏิบัติการคอมปาวด์พลาสติก) รวมถึงอาคารศูนย์การเรียนรู้ Lean Automation System Integrators
รัฐบาลไทย-ข่าวทำเนียบรัฐบาล-การประชุมคณะกรรมการกำหนดหลักเกณฑ์ และวิธีการสรรหากรรมการจริยธรรม ประจำสำนักงานปลัดกระทรวงยุติธรรม ครั้งที่ ๒/๒๕๖๔
วันจันทร์ที่ 29 พฤศจิกายน 2564
การประชุมคณะกรรมการกําหนดหลักเกณฑ์ และวิธีการสรรหากรรมการจริยธรรม ประจําสํานักงานปลัดกระทรวงยุติธรรม ครั้งที่ ๒/๒๕๖๔
การประชุมคณะกรรมการกําหนดหลักเกณฑ์ และวิธีการสรรหากรรมการจริยธรรม ประจําสํานักงานปลัดกระทรวงยุติธรรม ครั้งที่ ๒/๒๕๖๔
ในวันจันทร์ที่ ๒๙ พฤศจิกายน ๒๕๖๔ เวลา ๐๙.๐๐ น. ณ ห้องประชุม ๑๐ - ๐๑ อาคารกระทรวงยุติธรรม นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม เป็นประธานการประชุมคณะกรรมการกําหนดหลักเกณฑ์ และวิธีการสรรหากรรมการจริยธรรม ประจําสํานักงานปลัดกระทรวงยุติธรรมครั้งที่ ๒/๒๕๖๔ โดยมี นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม และคณะทํางาน เข้าร่วมประชุมฯ
ในการนี้ ที่ประชุมได้รับรองรายงานการประชุมคณะกรรมการกําหนดหลักเกณฑ์ และวิธีการสรรหากรรมการจริยธรรม ประจําสํานักงานปลัดกระทรวงยุติธรรม ครั้ง ๑/๒๕๖๔ เมื่อวันพุธที่ ๑๐ พฤศจิกายน ๒๕๖๔ โดยฝ่ายเลขานุการฯ ได้แจ้งให้ที่ประชุมทราบ เรื่อง ประกาศคณะกรรมการกําหนดหลักเกณฑ์ และวิธีการสรรหากรรมการจริยธรรมประจําสํานักงานปลัดกระทรวงยุติธรรม เรื่อง รายชื่อผู้มีสิทธิ์เข้ารับการคัดเลือกเป็นกรรมการจริยธรรมประจําสํานักงานปลัดกระทรวงยุติธรรม ตามข้อกําหนดว่าด้วยกระบวนการรักษาจริยธรรม : กลไกและการบังคับใช้ประมวลจริยธรรมข้าราชการพลเรือน ข้อ ๖ (๓)
นอกจากนี้ที่ประชุมได้พิจารณา การลงคะแนนเลือกกรรมการจริยธรรมประจําสํานักงานปลัดกระทรวงยุติธรรม ผ่านระบบ google form และ กําหนดการเลือกกรรมการจริยธรรมประจําสํานักงานปลัดกระทรวงยุติธรรม โดยจะทําการคัดเลือก ในวันอังคารที่ ๗ ธันวาคม ๒๕๖๔ ผ่านระบบ google form ซึ่งจะมีการประชาสัมพันธ์ให้ทราบต่อไป
รัฐบาลไทย-ข่าวทำเนียบรัฐบาล-นายจ้าง.เฮ! กพร. ขยายโปรเงินกู้ยืมกองทุนพัฒนาฝีมือแรงงานดอกเบี้ย 0% ยาวถึงปี 66
วันพุธที่ 27 กรกฎาคม 2565
นายจ้าง.เฮ!  กพร. ขยายโปรเงินกู้ยืมกองทุนพัฒนาฝีมือแรงงานดอกเบี้ย 0% ยาวถึงปี 66
กรมพัฒนาฝีมือแรงงาน จัดโปรเงินกู้ยืมกองทุนพัฒนาฝีมือแรงงานปลอดดอกเบี้ย ยาวถึงปี พ.ศ.2566 เพื่อช่วยเหลือนายจ้างในการ Up Skill พนักงาน
รัฐบาลไทย-ข่าวทำเนียบรัฐบาล-รฟท. จับมือ สถาบันเทคโนโลยีพระจอมเกล้าเจ้าคุณทหารลาดกระบัง จัดหน่วยแพทย์เฉพาะทางเคลื่อนที่
วันพุธที่ 17 สิงหาคม 2565
รฟท. จับมือ สถาบันเทคโนโลยีพระจอมเกล้าเจ้าคุณทหารลาดกระบัง จัดหน่วยแพทย์เฉพาะทางเคลื่อนที่
ตรวจให้บริการประชาชน และเจ้าหน้าที่ รฟท. ในพื้นที่จังหวัดชุมพร
เมื่อวันที่ 17 - 18 สิงหาคม 2565 การรถไฟแห่งประเทศไทย (รฟท.) กระทรวงคมนาคม ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) จัดกิจกรรมออกหน่วยแพทย์เฉพาะทางเคลื่อนที่ โดยนําคณะแพทย์ตรวจสุขภาพและรักษาให้กับพนักงานรฟท. ครอบครัว รวมถึงประชาขนทั่วไปในพื้นที่ภาคใต้โดยไม่เสียค่าใช้จ่าย นําร่องที่สถานีชุมพร จังหวัดชุมพร โดยมีนายนิรุฒ มณีพันธ์ ผู้ว่า รฟท. ศาสตราจารย์นายแพทย์อนันต์ ศรีเกียรติขจร คณบดีคณะแพทยศาสตร์ สจล. รศ.นายแพทย์ ประเสริฐ ตรีวิจิตรศิลป์ รองอธิการบดี สจล. และ ดร.สุชัชวีร์ สุวรรณสวัสดิ์ ประธานมูลนิธิโรงพยาบาลพระจอมเกล้าเจ้าคุณทหาร พร้อมด้วยคณะผู้บริหารรฟท. คณะผู้บริหาร สจล. คณะแพทย์โรงพยาบาลบุรฉัตรไชยากร และคณะแพทย์ สจล. ร่วมลงพื้นที่ให้บริการ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์รฟท. เปิดเผยว่า ตามนโยบายของนายนิรุฒ มณีพันธ์ ผู้ว่ารฟท. ที่ต้องการสร้างการมีส่วนร่วมในความรับผิดชอบต่อสังคม และได้เล็งเห็นถึงความสําคัญใส่ใจต่อสุขภาพอนามัยที่ดีของพนักงาน และครอบครัวคนรถไฟ รวมทั้ง ประชาชนทั่วไป ในพื้นที่อยู่ห่างไกล รฟท. จึงได้มีการทําบันทึกข้อตกลงความร่วมมือการวิจัยและพัฒนาการให้บริการทางการแพทย์เพื่อสร้างความยั่งยืนให้กับสังคม ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในการนําศักยภาพของแต่ละฝ่ายมาใช้ให้เกิดประโยชน์สูงสุด ด้วยการให้บริการแพทย์ทางไกล และคลินิกเฉพาะทางเคลื่อนที่ทางรถไฟ ซึ่งเป็นความร่วมมือระหว่างสองหน่วยงานทําให้เกิดการเข้าถึงการให้บริการทางการแพทย์ในรูปแบบใหม่ สร้างทางเลือกในการรักษา ตลอดจนสามารถเข้าถึงแพทย์เฉพาะทางได้อย่างสะดวกด้วยปัญญาประดิษฐ์ ด้วยการสอบถามปัญหาสุขภาพทั่วไปผ่าน Chatbot ซึ่งจะสามารถเข้าถึงการแพทย์เฉพาะทางได้อย่างสะดวก และสามารถนัดตรวจติดตามโดยผ่านทางแอปพลิเคชัน เพื่อให้ทุกคนได้มีโอกาสเข้าถึงการรักษาได้อย่างทัดเทียมกัน
การจัดกิจกรรมออกหน่วยแพทย์เคลื่อนที่ จัดขึ้นระหว่างวันที่ 17-18 สิงหาคม 2565 ในจังหวัดชุมพร เป็นโครงการนําร่อง โดยเปิดให้บริการตรวจวินิจฉัย คัดกรองโรคต่าง ๆ จากทีมแพทย์สถาบันเทคโนโลยีพระจอมเกล้าเจ้าคุณทหารลาดกระบัง และโรงพยาบาลบุรฉัตรไชยากร ที่มีความเชี่ยวชาญในสาขาต่างๆ เฉพาะทาง ซึ่งให้บริการตรวจโรคหัวใจ บริการตรวจคลื่นไฟฟ้าหัวใจ EKG ตรวจอัลตราซาวนด์หัวใจ (ECHO) ตรวจคัดกรองจอประสาทตา ตรวจสุขภาพทั่วไป อาทิ โรคปอด หอบ หืด นอนกรน รวมทั้ง ให้คําปรึกษาปัญหาสุขภาพในด้านต่าง ๆ ซึ่งมีประชาชน เจ้าหน้าที่รฟท. และครอบครัวให้ความสนใจเข้ารับการบริการตรวจสุขภาพ ประมาณ 300 คน ในกรณีที่ตรวจพบโรค คณะแพทย์จะส่งต่อโรงพยาบาลที่มีความร่วมมือได้ทําการรักษาทันที พร้อมกันนี้ ยังมีระบบการติดตามอาการ และต่อไปจะมีการติดตามอาการผ่านทาง chatbot จากทีมแพทย์ที่มีความชํานาญอย่างต่อเนื่อง ถือได้ว่าเป็นอีกหนึ่งกิจกรรมดี ๆ ที่ รฟท. มุ่งมั่นดําเนินการเพื่อสร้างการมีส่วนร่วมในความรับผิดชอบต่อสังคมอย่างต่อเนื่อง โดยหลังจากนี้ รฟท. และ สจล. จะออกให้บริการหน่วยแพทย์เคลื่อนไปยังภูมิภาคอื่น ๆ ทั่วประเทศต่อไป
ท้ายนี้รฟท. ห่วงใยและมุ่งหวังที่จะยกระดับคุณภาพชีวิตด้านสุขภาพที่ดีให้กับทุกคน ซึ่งเป็นกิจกรรมเพื่อสังคมที่มุ่งหวังสร้างความยั่งยืนให้กับสังคม โดยให้ทุกคนได้มีโอกาสเข้าถึงการรักษาได้อย่างทัดเทียมกัน
รัฐบาลไทย-ข่าวทำเนียบรัฐบาล-กรมการจัดหางานจับมือสมาพันธ์รัฐวิสาหกิจแรงงานสัมพันธ์ลงพื้นที่แคมป์ก่อสร้างเขตหลักสี่ ตรวจเยี่ยมการแจกจ่ายอาหาร พร้อมมอบอาหารแก่แรงงาน
วันพฤหัสบดีที่ 22 กรกฎาคม 2564
กรมการจัดหางานจับมือสมาพันธ์รัฐวิสาหกิจแรงงานสัมพันธ์ลงพื้นที่แคมป์ก่อสร้างเขตหลักสี่ ตรวจเยี่ยมการแจกจ่ายอาหาร พร้อมมอบอาหารแก่แรงงาน
นายไพโรจน์ โชติกเสถียร อธิบดีกรมการจัดหางาน ลงพื้นที่ตรวจเยี่ยมการแจกจ่ายอาหารพร้อมมอบอาหารให้แก่แรงงานแคมป์ก่อสร้างที่ถูกสั่งปิดตามมาตรการควบคุมการแพร่ระบาดของเชื้อไวรัสโควิด-19 ด้านสมาพันธ์แรงงานฯ ให้กําลังใจกระทรวงแรงงาน ย้ํามุ่งม
วันนี้ (21 ก.ค.64) นายไพโรจน์ โชติกเสถียร อธิบดีกรมการจัดหางาน ลงพื้นที่ตรวจเยี่ยมการแจกจ่ายอาหารพร้อมมอบอาหารให้แก่แรงงานแคมป์ก่อสร้างที่ถูกสั่งปิดตามมาตรการควบคุมการแพร่ระบาดของเชื้อไวรัสโควิด-19 ด้านสมาพันธ์แรงงานฯ ให้กําลังใจกระทรวงแรงงาน ย้ํามุ่งมั่นทําเพื่อประโยชน์ส่วนรวมและผู้ใช้แรงงาน
นายไพโรจน์ โชติกเสถียร อธิบดีกรมการจัดหางาน กล่าวว่า ท่านรัฐมนตรี สุชาติ ชมกลิ่น ได้มอบหมายกรมการจัดหางานลงพื้นที่ให้การช่วยเหลือเยียวยาแคมป์คนงานที่อยู่ในพื้นที่ ซึ่งมีทั้งคนไทยและแรงงานต่างชาติ ตามบัญชาของท่านนายกรัฐมนตรี พลเอก ประยุทธ์ จันทร์โอชา ที่ได้สั่งการให้กระทรวงแรงงาน ภายใต้การกํากับดูแลของ พลเอก ประวิตร วงษ์สุวรรณ รองนายกรัฐมนตรี รับผิดชอบดูแล โดยกรมการจัดหางานได้จัดทําโครงการให้ความช่วยเหลือคนต่างด้าวด้านอาหาร เพื่อบรรเทาความเดือดร้อนแก่แรงงานในช่วงที่มีคําสั่งปิดสถานที่ก่อสร้าง ทั้งนี้ โครงการแจกอาหารฯ ในครั้งนี้ นอกจากจะเป็นการบรรเทาความเดือดร้อนด้านอาหารให้กับแรงงานในแคมป์ก่อสร้างที่ถูกปิดแล้ว ยังช่วยให้กลุ่มผู้ค้าหาบเร่แผงลอยและผู้ประกอบการร้านอาหารที่ได้รับผลกระทบจากโควิด-19 ได้มีรายได้จากการสั่งซื้ออาหารเพื่อนําไปแจกจ่ายแก่แรงงานในแคมป์อีกด้วย ซึ่งเป็นอีกเรื่องที่ท่านนายกรัฐมนตรีห่วงใย”
ด้านนายสาวิทย์ แก้วหวาน เลขาธิการสมาพันธ์แรงงานรัฐวิสาหกิจสัมพันธ์ กล่าวว่า “ขอบคุณทุกภาคส่วน ทั้งรัฐบาลและกระทรวงแรงงานที่ต้องทํางานหนักมาก ครั้งนี้ถือเป็นวิกฤติครั้งใหญ่ ซึ่งการช่วยเหลืออาจไม่ทั่วถึง เพราะเป็นพื้นที่วงกว้าง โครงการนี้เป็นมาตรการหนึ่งอีกหลายมาตรการที่รัฐบาลและกระทรวงแรงงานได้ช่วยเหลือ อย่างไรก็ตาม ปัญหานี้เป็นปัญหาใหญ่เกินกว่าที่หน่วยงานใดหน่วยงานหนึ่งจะรับไว้ ซึ่งทางกระทรวงแรงงานและกรมการจัดหางานก็ทําอย่างเต็มที่ เพราะในสิ่งที่เราทําร่วมกันเพื่อที่ให้นานาชาติได้เห็นกระบวนการแรงงานที่มีความร่วมมือกันไม่ว่าจะเป็นทางรัฐบาล กลุ่มนายจ้างและหน่วยงานต่าง ๆ ทางสมาพันธ์ฯ ขอขอบคุณท่านรมว.แรงงาน และท่านอธิบดีกรมการจัดหางาน ขอเป็นกําลังใจให้ เพราะไม่รู้ว่าจะยุติเมื่อใด ขอให้มุ่งมั่นในการทําสิ่งที่เป็นประโยชน์ต่อส่วนรวมและสังคม โดยเฉพาะผู้ใช้แรงงานที่เป็นตัวขับเคลื่อนเศรษฐกิจให้กับบ้านเมือง”
สําหรับการแจกจ่ายอาหารได้ดําเนินการมาแล้วตั้งแต่วันที่ 12 กรกฎาคม 2564 และจะดําเนินการไปจนถึงวันที่ 27 กรกฎาคม 2564 วันละ 1 มื้อ ทุกวันไม่เว้นวันหยุดราชการ ในเขตกรุงเทพมหานคร จํานวน 520 แห่ง 750,000 กล่อง และปริมณฑล ได้แก่ จังหวัดปทุมธานี จังหวัดนนทบุรี จังหวัดสมุทรสาคร จังหวัดนครปฐม และจังหวัดสมุทรปราการ รวมจํานวน 797 แห่ง 500,000 กล่อง โดยแคมป์ที่มาตรวจเยี่ยมในวันนี้เป็นแคมป์ของบริษัทเอ็นเนอร์ยี่ ช้อย โฮลดิ้ง จํากัด เลขที่ 99/100 ถนนแจ้งวัฒนะ 12 แยก 4-7-4-1-4 แขวงทุ่งสองห้อง เขตหลักสี่ กรุงเทพฯ มีแรงงานในแคมป์จํานวน 3 แคมป์ 120 คน
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 18 - 24 กุมภาพันธ์ 2565
วันศุกร์ที่ 25 กุมภาพันธ์ 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 18 - 24 กุมภาพันธ์ 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 18 - 24 กุมภาพันธ์ 2565 พบการกระทําผิด จํานวน 645 คดี คิดเป็นเงินค่าปรับ 10.97 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 18 - 24 กุมภาพันธ์ 2565) พบว่ามีการกระทําผิด จํานวน 645 คดี คิดเป็นเงินค่าปรับ 10.97 ล้านบาท โดยแยกเป็น สุรา จํานวน 360 คดี ค่าปรับ 4.68 ล้านบาท ยาสูบ จํานวน 193 คดี ค่าปรับ 4.09 ล้านบาท ไพ่ จํานวน 12 คดี ค่าปรับ 0.04 ล้านบาท น้ํามันและผลิตภัณฑ์น้ํามัน จํานวน 26 คดี ค่าปรับ 0.82ล้านบาท น้ําหอม จํานวน 2 คดี ค่าปรับ 0.04 ล้านบาท รถจักรยานยนต์ จํานวน 35 คดี ค่าปรับ 0.71 ล้านบาท และสินค้าอื่น ๆ จํานวน 17 คดี ค่าปรับ 0.59 ล้านบาท โดยมีของกลางแยกเป็นน้ําสุรา จํานวน 6,039.782 ลิตร ยาสูบ จํานวน 10,406 ซอง ไพ่ จํานวน 142 สํารับ น้ํามันและผลิตภัณฑ์น้ํามัน จํานวน 27,520.000 ลิตร น้ําหอม จํานวน 98 ขวด รถจักรยานยนต์ จํานวน 46 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 24 กุมภาพันธ์ 2565 พบว่ามีการกระทําผิด จํานวน 11,302 คดี คิดเป็นเงินค่าปรับ 216.54 ล้านบาท โดยแยกเป็น สุรา จํานวน 5,946 คดี ค่าปรับ 54.98 ล้านบาท ยาสูบ จํานวน 4,023 คดี ค่าปรับ 108.76 ล้านบาท ไพ่ จํานวน 190 คดี ค่าปรับ 1.81 ล้านบาท น้ํามันและผลิตภัณฑ์น้ํามัน จํานวน 286 คดี ค่าปรับ 17.01 ล้านบาท น้ําหอม จํานวน 56 คดี ค่าปรับ 2.53 ล้านบาท รถจักรยานยนต์ จํานวน 552 คดี ค่าปรับ จํานวน 12.92 ล้านบาท และสินค้าอื่น ๆ จํานวน 249 คดี ค่าปรับ 18.53 ล้านบาท โดยมีของกลางแยกเป็นน้ําสุรา จํานวน 73,753.260 ลิตร ยาสูบ จํานวน 1,800,891 ซอง ไพ่ จํานวน 9,597 สํารับ น้ํามันและผลิตภัณฑ์น้ํามัน จํานวน 524,933.000 ลิตร น้ําหอม จํานวน 75,738 ขวด รถจักรยานยนต์ จํานวน 676 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/770-2565-18-24-2565-9
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 17 กันยายน 2564​ พบพนักงานติดเชื้อไวรัส COVID-19 จำนวน​ ​8 ราย
วันเสาร์ที่ 18 กันยายน 2564
ประกาศ ขสมก. ประจําวันที่ 17 กันยายน 2564​ พบพนักงานติดเชื้อไวรัส COVID-19 จํานวน​ ​8 ราย
ประกาศ ขสมก. ประจําวันที่ 17 กันยายน 2564​ พบพนักงานติดเชื้อไวรัส COVID-19 จํานวน​ ​8 ราย
1)พนักงานขับรถโดยสารธรรมดา สาย 62 เพศชาย อายุ 52 ปี
2) พนักงานเก็บค่าโดยสารรถปรับอากาศ สาย 26 เพศหญิง อายุ 28 ปี
3)​ พนักงานธุรการ ระดับ 2 อู่พระประแดง เขตการเดินรถที่ 5 เพศหญิง อายุ 55 ปี
4) พนักงานขับรถโดยสารธรรมดา สาย 71 เพศชาย อายุ 32 ปี
5)​ พนักงานธุรการ ระดับ 4 อู่มีนบุรี เขตการเดินรถที่ 2 เพศชาย อายุ 54 ปี
6) พนักงานขับรถโดยสารธรรมดา สาย 195 เพศชาย อายุ 38 ปี
7) พนักงานขับรถโดยสารปรับอากาศ สาย 70 เพศชาย อายุ 45 ปี
8) พนักงานขับรถโดยสารธรรมดา สาย 71 เพศชาย อายุ 46 ปี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีห่วงใยสุขภาพประชาชนโดยเฉพาะกลุ่มเปราะบางช่วงนี้ PM 2.5 สูงกว่ามาตรฐาน แนะสวมหน้ากาก-งดกิจกรรมกลางแจ้ง ติดตามการแจ้งเตือนจากภาครัฐ คาดช่วงสงกรานต์ ค่าฝุ่นดีขึ้น
วันอาทิตย์ที่ 10 เมษายน 2565
โฆษกรัฐบาลเผย นายกรัฐมนตรีห่วงใยสุขภาพประชาชนโดยเฉพาะกลุ่มเปราะบางช่วงนี้  PM 2.5 สูงกว่ามาตรฐาน แนะสวมหน้ากาก-งดกิจกรรมกลางแจ้ง ติดตามการแจ้งเตือนจากภาครัฐ คาดช่วงสงกรานต์ ค่าฝุ่นดีขึ้น
โฆษกรัฐบาลเผย นายกรัฐมนตรีห่วงใยสุขภาพประชาชนโดยเฉพาะกลุ่มเปราะบางช่วงนี้  PM 2.5 สูงกว่ามาตรฐาน แนะสวมหน้ากาก-งดกิจกรรมกลางแจ้ง ติดตามการแจ้งเตือนจากภาครัฐ คาดช่วงสงกรานต์ ค่าฝุ่นดีขึ้น
วันนี้ (10 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบรายงานของศูนย์แก้ไขปัญหามลพิษทางอากาศ (ศกพ.) ประกาศแจ้งเตือน PM2.5 มีค่าเกินมาตรฐาน ตั้งแต่วันที่ 9 เมษายน 2565 พบว่า สถานการณ์ PM2.5 เกินค่ามาตรฐานในหลายพื้นที่ สรุปได้ดังนี้
ภาคเหนือ ตรวจวัดได้ 43 - 114 มคก./ลบ.ม. ภาคตะวันออกเฉียงเหนือ ตรวจวัดได้ 43 - 94 มคก./ลบ.ม. ภาคกลางและตะวันตก ตรวจวัดได้ 49 - 78 มคก./ลบ.ม. ภาคตะวันออก ตรวจวัดได้ 43 - 54 มคก./ลบ.ม.ภาคใต้ ตรวจวัดได้ 10 - 17 มคก./ลบ.ม. กรุงเทพมหานครและปริมณฑล โดยสถานีตรวจวัดของ คพ. ร่วมกับ กทม. ตรวจวัดได้ 38 - 105 มคก./ลบ.ม.
นายธนกรฯ กล่าวว่า การเพิ่มสูงขึ้นของค่า PM2.5 มีสาเหตุจากแหล่งกําเนิดในพื้นที่ รวมถึงพบจุดความร้อนที่กระจายตัวอยู่ ทั้งในประเทศและประเทศอนุภูมิภาคแม่โขง ได้แก่ สาธารณรัฐประชาธิปไตยประชาชนลาว เมียนมา เวียดนาม กัมพูชา ประกอบกับสภาพอุตุนิยมวิทยาไม่เอื้อต่อการระบายของฝุ่นในพื้นที่ประกอบกับสภาพอากาศที่นิ่ง การยกตัวของมวลอากาศต่ํา หากจุดความร้อนมีจํานวนมากอาจส่งผลให้สถานการณ์ฝุ่นละอองสูงขึ้น ทั้งนี้ ศกพ. คาดการณ์สถานการณ์ฝุ่นละออง PM2.5 พบว่าในช่วงตั้งแต่วันที่ 9 - 11 เมษายน 2565 ควรมีการเฝ้าระวังสถานการณ์ และหลังวันที่ 11 เมษายน 2565 สถานการณ์ฝุ่นละอองจะมีแนวโน้มที่ดีขึ้น เนื่องจากสภาพอากาศนิ่งลดลงรวมถึงการยกตัวของมวลอากาศสูงขึ้นอย่างมีนัยสําคัญ แต่อย่างไรก็ตามต้องดําเนินการควบคุมจุดความร้อนทั้งภายในและภายนอกประเทศควบคู่ไปด้วยกัน
"นายกรัฐมนตรี ห่วงใยสุขภาพประชาชนในช่วงนี้ โดยเฉพาะกลุ่มเปราะบาง ได้แก่ เด็ก หญิงตั้งครรภ์ ผู้สูงอายุ ผู้ป่วยโรคประจําตัว ให้ระมัดระวังและดูแลเป็นพิเศษ ขอให้พี่น้องประชาชนติดตาม เฝ้าระวังสถานการณ์อย่างใกล้ชิด งดกิจกรรมกลางแจ้ง สวมใส่หน้ากากอนามัย หรือใช้อุปกรณ์ป้องกันตนเอง และหากมีอาการทางสุขภาพควรปรึกษาแพทย์โดยด่วน" นายธนกรฯ เน้นย้ํา
..................
รัฐบาลไทย-ข่าวทำเนียบรัฐบาล-โฆษกรัฐบาลป้อง “นายกฯ” สวน “ศิริกัญญา” เลิกมโน อัดพูดเรื่อยเปื่อย แต่ไร้หลักฐาน ย้ำรัฐบาลมีงบเพียงพอ แจง 10 มาตรการเน้นช่วยบรรเทาผลกระทบของประชาชนในระยะสั้น
วันพฤหัสบดีที่ 24 มีนาคม 2565
โฆษกรัฐบาลป้อง “นายกฯ” สวน “ศิริกัญญา” เลิกมโน อัดพูดเรื่อยเปื่อย แต่ไร้หลักฐาน ย้ํารัฐบาลมีงบเพียงพอ แจง 10 มาตรการเน้นช่วยบรรเทาผลกระทบของประชาชนในระยะสั้น
โฆษกรัฐบาลป้อง “นายกฯ” สวน “ศิริกัญญา” เลิกมโน อัดพูดเรื่อยเปื่อย แต่ไร้หลักฐาน ย้ํารัฐบาลมีงบเพียงพอ แจง 10 มาตรการเน้นช่วยบรรเทาผลกระทบของประชาชนในระยะสั้น ก่อนจะต่อยอดสู่มาตรการระยะกลางและยาวตามแผนที่รัฐบาลวางไว้ต่อไป
วันที่ 24 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ น.ส.ศิริกัญญา ตันสกุล รองหัวหน้าพรรคก้าวไกล ระบุว่า รัฐบาลเงินหมดหน้าตัก 10 มาตรการลดค่าครองชีพประชาชนจึงเป็นแบบกะปริบกะปรอยแก้ขัด และส่วนใหญ่เป็นการต่ออายุมาตรการเดิมว่า น.ส.ศิริกัญญาไม่ควรมโนหรือใช้จินตนาการไปเรื่อย เพราะสิ่งที่พูดเป็นสิ่งที่คิดเองเออเองแทบทั้งสิ้น ทั้งการกล่าวหาว่ารัฐบาลรับสารภาพว่าเงินหมดหน้าตัก จึงไม่สามารถตรึงราคาน้ํามันดีเซลได้จนถึงเดือน พ.ค. และหากเลิกตรึงราคาแล้วจะปล่อยลอยตัวทันที หรือการบอกว่ากองทุนประกันสังคมอยู่ในสถานะกระง่อนกระแง่น ซึ่งการพูดลักษณะนี้เรียกว่าพูดเรื่อยเปื่อย แต่ปราศจากหลักฐาน พูดเรื่องที่ไม่จริงจนคนเข้าใจผิดคิดว่าเป็นเรื่องจริงได้
นายธนกร กล่าวต่อว่า มาตรการช่วยเหลือประชาชนนั้น ส่วนใหญ่ต้องใช้งบประมาณ ดังนั้น หากเงินหมดหน้าตักอย่างที่กล่าวอ้าง ก็คงจะไม่มีเงินมาดําเนินการไปนานแล้ว อย่างไรก็ตาม มาตรการบางเรื่องอาจทําให้รัฐต้องสูญเสียรายได้บ้าง แต่ก็ต้องยอม เพื่อบรรเทาผลกระทบให้กับประชาชนให้ได้มากที่สุด โดยเฉพาะในช่วงที่เกิดวิกฤตซ้อนวิกฤตเช่นนี้ เมื่อมีมาตรการที่หลากหลาย ก็จําเป็นต้องเกลี่ยงบประมาณให้ครอบคลุม เช่น ลดระยะเวลาตรึงราคาน้ํามันดีเซลลง เพื่อไปเพิ่มในส่วนอื่น แต่ไม่ได้หมายความว่าเมื่อเลิกตรึงราคาแล้วรัฐบาลจะนิ่งดูดาย
นายธนกร กล่าวอีกว่า ส่วนการต่ออายุมาตรการเดิมนั้น เพราะที่ผ่านมาพี่น้องประชาชนได้ประโยชน์โดยตรง โดยเฉพาะผู้มีรายได้น้อยและผู้ค้าหาบเร่แผงลอย ซึ่งขณะนี้อยู่ระหว่างกําหนดหลักเกณฑ์โครงการลงทะเบียนเพื่อสวัสดิการแห่งรัฐรอบใหม่ ที่จะครอบคลุมและมีประสิทธิภาพมากขึ้น ขณะที่กรณีของสถานะกองทุนประกันสังคมนั้น ก่อนพูดอะไรก็อยากขอให้ตรวจสอบข้อมูลให้ดีก่อน อย่าพูดลอย ๆ เพราะเงินที่รัฐบาลนําไปช่วยเหลือผู้ประกันตนในช่วงที่ผ่านมานั้นมาจาก พ.ร.บ.เงินกู้ ซึ่งเป็นคนละส่วนกัน
“มาตรการทั้ง 10 ข้อจะเกิดผลดีกับประชาชนไม่น้อยกว่า 40 ล้านคน โดยเฉพาะผู้มีรายได้น้อย ซึ่งเป็นการบรรเทาผลกระทบจากวิกฤตในระยะสั้น ก่อนที่จะมีการต่อยอดไปสู่มาตรการระยะกลางและระยะยาวที่รัฐบาลวางแผนไว้ต่อไป ทั้งนี้ นายกรัฐมนตรีได้มอบหมายให้รองนายกฯ ฝ่ายเศรษฐกิจ รมว.คลัง และทีมเศรษฐกิจ ร่วมกันชี้แจงรายละเอียดของมาตรการ รวมถึงแนวทางที่จะดําเนินการต่อไปด้วย ดังนั้น อยากให้ฝ่ายค้านติดตาม จะได้เลิกคิดเองเออเองจนเข้าใจผิดเสียเอง” นายธนกร กล่าว
รัฐบาลไทย-ข่าวทำเนียบรัฐบาล-“กอช. ชวนประชาชนที่มีสิทธิสมัครออมเงิน และส่งเงินออมต่อเนื่อง ผ่านคลังจังหวัด และที่ว่าการอำเภอทั่วประเทศ เพื่อไม่พลาดรับเงินสมทบจากรัฐ”
วันจันทร์ที่ 21 มิถุนายน 2564
“กอช. ชวนประชาชนที่มีสิทธิสมัครออมเงิน และส่งเงินออมต่อเนื่อง ผ่านคลังจังหวัด และที่ว่าการอําเภอทั่วประเทศ เพื่อไม่พลาดรับเงินสมทบจากรัฐ”
กองทุนการออมแห่งชาติ หรือ กอช. ชวนประชาชนที่มีสิทธิสมัครออมเงิน และชวนสมาชิก ส่งเงินออมสะสมต่อเนื่อง เพื่อรับบํานาญยามเกษียณ ได้ที่หน่วยรับสมัครคลังจังหวัด และที่ว่าการอําเภอทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า จากสถานการณ์โรคติดเชื้อไวรัสโคโรนา 2019 (โควิด-19) สะท้อนให้เห็นถึงการบริหารจัดการเงินเป็นสิ่งสําคัญ กอช. ขอชวนประชาชนสร้างหลักประกันมีเงินออมไว้ใช้หลังเกษียณ โดยการสมัครออมเงินกับ กอช. และชวนสมาชิกส่งเงินออมสะสมต่อเนื่อง ตั้งแต่ 50 บาทต่อปี สูงสุด 13,200 บาทต่อปี พร้อมรับเงินสมทบเพิ่มตามช่วงอายุของสมาชิกสูงสุด 1,200 บาทต่อปี เพียงแสดงบัตรประจําตัวประชาชนได้ที่หน่วยรับสมัคร คลังจังหวัด และที่ว่าการอําเภอทั่วประเทศ ทั้งนี้ สมาชิกสามารถติดตามดูบัญชีเงินออมของตนเอง ได้ที่แอปพลิเคชัน “กอช.” สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รองปลัดฯ วรวรรณ เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินทรงประกอบพระราชพิธีทรงบำเพ็ญพระราชกุศล
วันอังคารที่ 7 ธันวาคม 2564
รองปลัดฯ วรวรรณ เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินทรงประกอบพระราชพิธีทรงบําเพ็ญพระราชกุศล
นางวรวรรณ ชิตอรุณ รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ณ พระที่นั่งอมรินทรวินิจฉัย ในพระบรมมหาราชวัง
รองปลัดฯ วรวรรณ เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินทรงประกอบพระราชพิธีทรงบําเพ็ญพระราชกุศล
วันนี้ (5 ธันวาคม 2564) เวลา 17.00 น. นางวรวรรณ ชิตอรุณ รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการเสด็จพระราชดําเนินทรงประกอบพระราชพิธีทรงบําเพ็ญพระราชกุศลเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ พระที่นั่งอมรินทรวินิจฉัย ในพระบรมมหาราชวัง
#กระทรวงอุตสาหกรรม
#prindustry
#พิธีทรงบําเพ็ญพระราชกุศล
รัฐบาลไทย-ข่าวทำเนียบรัฐบาล-กรมทางหลวงดำเนินการโครงการก่อสร้างทางหลวงหมายเลข 202 สายยโสธร - อำนาจเจริญ ตอน ยโสธร - บ้านน้ำปลีก จังหวัดยโสธร
วันพฤหัสบดีที่ 24 มีนาคม 2565
กรมทางหลวงดําเนินการโครงการก่อสร้างทางหลวงหมายเลข 202 สายยโสธร - อํานาจเจริญ  ตอน ยโสธร - บ้านน้ําปลีก จังหวัดยโสธร
เพื่อเป็นการสนับสนุนยุทธศาสตร์ด้านคมนาคมและระบบโลจิสติกส์ในภาคตะวันออกเฉียงเหนือ
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินการโครงการก่อสร้างทางหลวงหมายเลข 202 สายยโสธร - อํานาจเจริญ ตอน ยโสธร - บ้านน้ําปลีก แล้วเสร็จ ระหว่าง กม. ที่ 267+630 - 300+423 ระยะทางยาวประมาณ 32.79 กิโลเมตร ในพื้นที่จังหวัดยโสธรเป็นมาตรฐานทางชั้นพิเศษ 4 ช่องจราจรตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งเป็นการสนับสนุนยุทธศาสตร์ด้านคมนาคมและระบบโลจิสติกส์ในภาคตะวันออกเฉียงเหนือ
โครงการก่อสร้างทางหลวงหมายเลข 202 สายยโสธร - อํานาจเจริญ ตอนยโสธร - บ้านน้ําปลีก เป็นโครงการก่อสร้างโครงข่ายทางหลวงแผ่นดินเชื่อมต่อระหว่างจังหวัดยโสธรกับจังหวัดอํานาจเจริญ ซึ่งเป็นแหล่งชุมชนมีปริมาณรถยนต์และรถบรรทุกสินค้าเดินทางเป็นจํานวนมาก ทําให้การจราจรหนาแน่น จําเป็นต้องได้รับการพัฒนาโครงข่ายเพิ่มประสิทธิภาพทางหลวงให้เกิดความคล่องตัวในการเดินทาง เพื่อให้ผู้สัญจรและรถบรรทุกสินค้าสามารถเดินทางเชื่อมโยงระหว่างจังหวัดยโสธรกับจังหวัดอํานาจเจริญ เป็นไปด้วยความรวดเร็วและปลอดภัย รวมถึงการเดินทางเชื่อมต่อไปยังจังหวัดอื่น ๆ ในกลุ่มภูมิภาคตะวันออกเฉียงเหนือตอนล่างทําได้อย่างมีประสิทธิภาพ รองรับการเป็น “ศูนย์กลางเศรษฐกิจของอนุภูมิภาคลุ่ม แม่น้ําโขง” ซึ่งเป็นการสนับสนุนยุทธศาสตร์ด้านคมนาคมและระบบโลจิสติกส์
ทล. จึงก่อสร้างขยายสายทางดังกล่าว จาก 2 ช่องจราจรเป็น 4 ช่องจราจร โดยจุดเริ่มต้นโครงการอยู่ในพื้นที่ตําบลตาดทอง อําเภอเมือง จังหวัดยโสธร สิ้นสุดที่บ้านน้ําปลีก ตําบลน้ําปลีก อําเภอเมือง จังหวัดอํานาจเจริญ แบ่งการก่อสร้างเป็น 2 ตอน ตอนที่ 1 ระหว่าง กม. ที่ 267+630 - 283+980 ระยะทาง 16.35 กิโลเมตร และตอนที่ 2 ระหว่าง กม. ที่ 283+980 - 300+423 ระยะทางรวม 16.43 กิโลเมตร ลักษณะเป็นมาตรฐานทางชั้นพิเศษ ผิวทางแอสฟัลท์คอนกรีต ผิวจราจรกว้างช่องละ 3.5 เมตร ไหล่ทางด้านนอกกว้าง 2.5 เมตร แบ่งทิศทางการจราจรด้วยเกาะกลาง มีงานก่อสร้างสะพานข้ามคลอง และก่อสร้างศาลาทางหลวงในบริเวณสองข้างทางเพื่ออํานวยความสะดวกให้กับประชาชน พร้อมติดตั้งไฟฟ้าแสงสว่าง งบประมาณ 1,320,000,000 บาท
เมื่อโครงการดังกล่าวก่อสร้างแล้วเสร็จจะช่วยยกระดับความปลอดภัยและแก้ไขปัญหาจราจรโดยการระบายปริมาณการจราจรจากภาคตะวันออกเฉียงเหนือตอนล่างสู่ภาคตะวันออกเฉียงเหนือตอนบน และไปสู่ภาคตะวันออก เป็นการพัฒนาเศรษฐกิจในพื้นที่ ทําให้การขนส่งสินค้าและผลผลิตด้านการเกษตรต่าง ๆ สะดวกรวดเร็วยิ่งขึ้น ส่งเสริมการส่งออก ส่งเสริมอุตสาหกรรมและการเดินทางระหว่างประเทศในกลุ่มอาเซียนและการท่องเที่ยวในภูมิภาคอีกด้วย ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-PM appreciated Japan’s donation of COVID-19 vaccines.
วันจันทร์ที่ 12 กรกฎาคม 2564
PM appreciated Japan’s donation of COVID-19 vaccines.
PM appreciated Japan’s donation of COVID-19 vaccines.
July 12, 2021, at 08.30 hrs, at the Blue Room, Thai Khu Fah Building, Government House, Prime Minister and Defense Minister Gen. Prayut Chan-o-cha presided over the handover of COVID-19 vaccines to Thailand by the Japanese Government, which was undertaken via a videoconference. Attending the handover ceremony were Deputy Prime Minister and Minister of Public Health Anutin Charnvirakul, and H.E. Mr. Nashida Kazuya, Ambassador of Japan to Thailand, as the Japanese Government’s delegate. Government Spokesperson Anucha Burapachaisri disclosed detail of the handover as follows:
The Prime Minister expressed appreciation for the Japanese Government’s goodwill and hospitality, which demonstrates tight-knitted relations and the intent of the two countries to join forces in tackling the COVID-19 pandemic, as vaccination is a key to reduce the chance of virus transmission. This assistance of the Japanese Government would enhance access of COVID-19 vaccine among the Thai people, which will reduce the risk of hospitalization or death. The Prime Minister affirmed Thailand’s commitment to work together with Japan in leaping over all the obstacles.
The Japanese Ambassador presented to the Prime Minister Japanese Prime Minister Yoshihide Suga’s statement, according to which, Prime Minister Suga mentioned Thailand-Japan cooperation and assistance throughout the 135 years of the diplomatic relations. He also expressed hope that the donated vaccines would help smoothen Thailand’s vaccination process, and that this gesture of friendship would bring back smile and lead the two countries out of this crisis.
According to the Government Spokesperson, the agreement for the donation of vaccines has been signed by the Thai and Japanese Government on June 29, 2021. On July 9, 2021, 1,053,090 doses of AstraZeneca, produced in Japan by KM Biologics Co., Ltd. and Daiichi Sankyo Co., Ltd., were delivered to Thailand.
รัฐบาลไทย-ข่าวทำเนียบรัฐบาล-​ผู้ช่วยโฆษก ศบค. แจงการลงทะเบียนผ่านระบบ “Thailand Pass” แทนระบบ COE เดิม เริ่มวันที่ 1 พ.ย. 64 เป็นต้นไป
วันพุธที่ 27 ตุลาคม 2564
​ผู้ช่วยโฆษก ศบค. แจงการลงทะเบียนผ่านระบบ “Thailand Pass” แทนระบบ COE เดิม เริ่มวันที่ 1 พ.ย. 64 เป็นต้นไป
​ผู้ช่วยโฆษก ศบค. แจงการลงทะเบียนผ่านระบบ “Thailand Pass” แทนระบบ COE เดิม เริ่มวันที่ 1 พ.ย. 64 เป็นต้นไป
วันนี้(27ต.ค. 64)เวลา12.30ณโถงกลางตึกสันติไมตรีทําเนียบรัฐบาลพญ.สุมนี วัชรสินธุ์ ผู้ช่วยโฆษก ศบค. และ ผอ.สํานักสื่อสารความเสี่ยงฯ กรมควบคุมโรค กระทรวงสาธารณสุข ชี้แจงกรณีการใช้ COE ภายหลังวันที่ 1 พ.ย. 64 ซึ่งจะเปลี่ยนไปใช้ในรูปแบบ “Thailand Pass” ว่า จากการประกาศข้อกําหนด พรก. ฉบับที่ 35 แล้ว มีการปรับระบบของการลงทะเบียนสําหรับผู้ที่เดินทางมาจากต่างประเทศ จากระบบ COE (Certificate of entry) เดิม เปลี่ยนเป็นระบบ “Thailand Pass” ซึ่งทางกระทรวงการต่างประเทศได้ชี้แจงรายละเอียด โดยสรุป 4 มาตรการในการเดินทางเข้าประเทศไทย ดังนี้
1. ตั้งแต่วันที่ 1 พ.ย. 2564 เป็นต้นไป ผู้ประสงค์เดินทางเข้าไทยสามารถลงทะเบียนในระบบ “Thailand Pass” ออนไลน์ ได้ที่ https://tp.consular.go.th/ ซึ่งผู้ลงทะเบียนในระบบใหม่จะได้รับ Thailand Pass QR Code เพื่อใช้แสดงต่อสายการบิน และเจ้าหน้าที่คัดกรอง ณ ด่านตรวจคนเข้าเมือง
2. ผู้ที่ได้รับ COE ไปก่อนหน้านี้ สามารถใช้ COE ฉบับที่เคยได้รับไปแล้ว และสามารถขอรับเงินคืนได้โดยตรงจากโรงแรมที่ลงทะเบียนพํานักไว้
3. เด็กอายุต่ํากว่า 12 ปี ที่ยังไม่ได้รับวัคซีน แต่เดินทางพร้อมผู้ปกครองที่ได้รับวัคซีนครบถ้วนตามเกณฑ์แล้ว สามารถเดินทางเข้าประเทศไทยได้ภายใต้เงื่อนไข “ไม่ต้องกักตัว” (รอผลตรวจในโรงแรมที่กําหนดไม่น้อยกว่า 1 คืน) เช่นเดียวกับผู้ปกครอง
4. ผู้ที่เข้าข่ายไม่ต้องกักตัวจะต้องพํานักอยู่ในประเทศที่ได้รับอนุญาตไม่ต่ํากว่า 21 วัน ยกเว้นเดินทางมาจากประเทศไทย
ทั้งนี้ สําหรับผู้ที่จะเดินทางเข้ามาในประเทศไทยตามเงื่อนไขต่าง ๆ สามารถสอบถามรายละเอียดเพิ่มเติมได้ทางสถานเอกอัครราชทูตและสถานกงสุลในประเทศที่พํานักอยู่ได้ทันที
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี พอใจยอดผู้ติดเชื้อทรงตัว และผู้เสียชีวิตลดต่ำกว่า 20 ราย ต่อเนื่อง 4 วัน โดยวันนี้พบผู้ติดเชื้อ 2512 ราย และผู้เสียชีวิต 17 ราย
วันพฤหัสบดีที่ 16 มิถุนายน 2565
โฆษกรัฐบาลเผย นายกรัฐมนตรี พอใจยอดผู้ติดเชื้อทรงตัว และผู้เสียชีวิตลดต่ํากว่า 20 ราย  ต่อเนื่อง 4 วัน  โดยวันนี้พบผู้ติดเชื้อ 2512 ราย และผู้เสียชีวิต 17 ราย
โฆษกรัฐบาลเผย นายกรัฐมนตรี พอใจยอดผู้ติดเชื้อทรงตัว และผู้เสียชีวิตลดต่ํากว่า 20 ราย  ต่อเนื่อง 4 วัน  โดยวันนี้พบผู้ติดเชื้อ 2512 ราย และผู้เสียชีวิต 17 ราย
วันนี้ (16 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจกับสถานการณ์โควิด-19 ภายหลังการเปิดภาคเรียน 1/2565 และการผ่อนคลายมาตรการให้เปิดสถานบันเทิง ผับ บาร์ คาราโอเกะ เมื่อวันที่ 1 มิถุนายนที่ผ่านมา สถานการณ์ผู้ติดเชื้อภายในประเทศทรงตัว จํานวนผู้ติดเชื้อใหม่มีแนวโน้มลดลงเร็วกว่าประมาณการณ์ จํานวนผู้เสียชีวิตต่ํากว่า 20 ราย 4 วันต่อเนื่อง อย่างไรก็ตามนายกรัฐมนตรีคาดหวังไว้ว่าสถานการณ์โควิด-19 จะดีขึ้นอย่างต่อเนื่อง และจะไม่ส่งผลต่อการเดินหน้าขับเคลื่อนเศรษฐกิจในครึ่งปีหลังนี้
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,153 ราย จําแนกเป็น ผู้ติดเชื้อในประเทศ 2,149 ราย และผู้ป่วยมาจากต่างประเทศ 4 ราย ผู้เสียชีวิตเพิ่มขึ้น 17 ราย ผู้ที่กําลังรักษาตัว 21,205 ราย และมียอดผู้ที่หายป่วยกลับบ้านแล้ว 2,512 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,269,478 ราย จํานวนผู้ที่หายป่วยสะสมจํานวน 2,272,811 ราย จํานวนผู้ป่วยปอดอักเสบรักษาตัวอยู่ในโรงพยาบาล 594 ราย
รัฐบาลไทย-ข่าวทำเนียบรัฐบาล-“ชัยวุฒิ” เปิดการประชุมคณะทำงานเอเปคด้านไอซีที ครั้งที่ 64
วันอังคารที่ 10 พฤษภาคม 2565
“ชัยวุฒิ” เปิดการประชุมคณะทํางานเอเปคด้านไอซีที ครั้งที่ 64
“ชัยวุฒิ” เปิดการประชุมคณะทํางานเอเปคด้านไอซีที ครั้งที่ 64
“ชัยวุฒิ” รมว.ดีอีเอส เปิดการประชุมคณะทํางานเอเปคด้านโทรคมนาคมและสารสนเทศ ครั้งที่ 64 (APEC TELWG 64) เผยเป็นเวทีสําคัญหนุนการขับเคลื่อนการพัฒนาร่วมกันของประเทศสมาชิก ชูหัวข้อประชุมกลุ่มกํากับ 3 กลุ่ม ได้แก่ การค้าเสรี การพัฒนาไอซีที และความมั่นคงปลอดภัยไซเบอร์
วันนี้ (10 พ.ค. 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานกล่าวเปิดการประชุม The 64th APEC Telecommunications and Information Working Group (APEC TELWG 64) โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ และผู้บริหารกระทรวงฯ เข้าร่วมด้วย ซึ่งการประชุมนี้ ประเทศไทยมีกําหนดเป็นเจ้าภาพจัดการประชุมคณะทํางานเอเปคด้านโทรคมนาคมและสารสนเทศ ครั้งที่ 64 และการประชุมที่เกี่ยวข้อง ระหว่างวันที่ 9-14 พ.ค. 65 โดยจะประกอบด้วยการประชุม และกิจกรรมเสวนา ดังนี้
การประชุมกลุ่มกํากับ 3 กลุ่ม ได้แก่ 1.การประชุมกลุ่มกํากับด้านการเปิดการค้าเสรี (LSG) 2.การประชุมกลุ่มกํากับด้านการพัฒนาไอซีที (DSG) และ 3.การประชุมกลุ่มกํากับด้านความมั่นคงปลอดภัยไซเบอร์ (SPSG)
ร่วมด้วยกิจกรรมการเสวนา Roundtable 3 กิจกรรม ได้แก่ 1.กิจกรรมเสวนา ICT Roundtable for TEL64 หัวข้อ อนาคตกําลังคนดิจิทัลยุค Next Normal (Toward the Next Normal : the Future of Digital Manpower) 2.กิจกรรมเสวนา Regulatory Roundtable (LSG) for TEL64 หัวข้อ แลกเปลี่ยนประสบการณ์เทคโนโลยีใหม่ด้านโทรคมนาคม ปลดล็อกอนาคตสังคมดิจิทัล (Sharing the Emerging Telecommunication Technology Experiences to Unlock the Future of Digital Society) และ 3.กิจกรรมเสวนา Industry Roundtable for TEL64 หัวข้อ ความเชื่อมั่นและความปลอดภัยไซเบอร์หนุนความมั่งคั่งเศรษฐกิจดิจิทัลเอเปค (Enhancing Trust and Security for APEC Digital Economy Prosperity)
“การประชุม APEC TELWG 64 จะเป็นเวทีสําคัญ สําหรับการประชุมความร่วมมือด้านโทรคมนาคมและสารสนเทศระหว่างสมาชิกเขตเศรษฐกิจเอเปค เพื่อหารือและนําเสนอผลการดําเนินงานภายใต้กรอบการดําเนินงาน เพื่อขับเคลื่อนการพัฒนาโทรคมนาคมและสารสนเทศร่วมกัน” นายชัยวุฒิกล่าว
********************